b'\n_START_ARTICLE_\nSisa\xc4\x8dka salama\n_START_PARAGRAPH_\nSisa\xc4\x8dka salama je tradicionalni hrvatski suhomesnati proizvod sisa\xc4\x8dkoga kraja. Ima oznaku Izvorno hrvatsko Hrvatske gospodarske komore._NEWLINE_Sisa\xc4\x8dka salama ima geografsko porijeklo u sisa\xc4\x8dkoj Posavini od Sunje do Turopolja te na podru\xc4\x8djima Banovine i Moslavine._NEWLINE_Salama se proizvodi od sirovina sa sisa\xc4\x8dkoga podru\xc4\x8dja metodama su\xc5\xa1enja i dimljenja. Radi se ru\xc4\x8dno. Sazrijeva provjetravanjem izlo\xc5\xbeena lokalnim laganim vjetrovima. Rezultat je dugogodi\xc5\xa1nje tradicije sisa\xc4\x8dkoga kraja. Proizvodi se u doma\xc4\x87instvima i u mesarskom obrtu. Receptura se prenosi s jedne generacije na drugu.'